Ολοσχερώς καταστράφηκε λεωφορείο του ΚΤΕΛ Έβρου, το οποίο -κατά πάσα πιθανότητα- χτυπήθηκε από κεραυνό, έξω από το χωριό Μοναστηράκι Φερών.

Το λεωφορείο, στο οποίο επέβαιναν 14 άτομα, τυλίχθηκε αμέσως στις φλόγες.

Η πυροσβεστική υπηρεσία έφθασε έγκαιρα στο σημείο και κατέσβησε τη φωτιά, η οποία ωστόσο, πρόλαβε να καταστρέψει το όχημα.

Σύμφωνα με τα τοπικά μέσα ενημέρωσης, όλοι οι επιβάτες είναι καλά στην υγεία τους και εξήλθαν με ασφάλεια του φλεγόμενου λεωφορείου.

naftemporiki.gr